section_heading: Radnja
paragraph_text: Carmela se čini spremnom vratiti se svojem otuđenom mužu nakon njihove avanture nakon rođendanske zabave njezina oca, ali je on izbjegava pa ona odlučuje ustrajati s razvodom. Tony se razljuti i zakune se kako neće dobiti njegov novac. Nakon kontaktiranja nekoliko odvjetnika, Carmela shvaća da ju je Tony izmanevrirao na pravnom polju, ostvarivši kontakt sa svima što njih čini etički obvezanim prema njemu. Gledajući kroz prozor kako se Tony mirno izležava u bazenu, oči joj se napune suzama, dok istodobno razgovara s Meadow koja joj javlja za zaruke s Finnom. Meadow njezine suze shvaća kao radosnice.